钦定古今图书集成/理学汇编/学行典/第243卷 > 张纮
## 钦定古今图书集成/理学汇编/学行典/第243卷 > 张纮

按《松江府志》：“张纮，字文仪，上海人。少有至性，一月七
丧，哀毁，营葬如礼。正德间，以进士知桐乡，擢守高唐
州。时流贼寇高唐，纮增墉浚濠，拣丁壮亲肄武事，贼
遂窜伏。部民有白某地窖钱可发，发可数十万，不为
动。知严、处二郡，治以不扰，投劾自免。归耕芦子渡西，
与佣保相杂作，未尝乘车徒行里中。一日，携童子夜从田间还，逻卒以夜行呵止，纮谨逊避。诘旦，知为官
人，匍伏陈谢，徐慰遣之。嘉靖初，用廷臣荐，起知建昌
府。卒环堵萧然，有清白声。